Μελέτη επίδρασης ακτινοβολίας σε κύτταρα όγκου του δέρματος πειραματοζώων με αναοσοϊστοχημεία φωτονικού και ηλεκτρονικού μικροσκοπίου
Authors: Μπάκολα Ελπινίκη 
Published: August 2021

Η μελέτη δράσης καρκινογόνου σε κύτταρα του δέρματος και η επίδραση της ακτινοβολίας στον δημιουργηθέντα όγκο έγινε σε πειραματόζωα επίμυες αρσενικούς της φυλής Wistar, ηλικίας επτά εβδομάδων και βάρους 150 gr περίπου. Οι συνθήκες περιβάλλοντος και διατροφής των πειραματόζωων παρέμειναν σταθερές. Το σύνολο των πειραματόζωων ήταν είκοσι έξι (26), τα οποία χρησιμοποιήθηκαν σε δύο βασικές ομάδες. Η μία ομάδα από τρία πειραματόζωα χρησιμοποιήθηκε ως ομάδα ελέγχου, ενώ τα είκοσι υπόλοιπα χρησιμοποιήσαμε για τα πειράματά μας που είναι δημιουργία επιδερμικού καρκινώματος με το 9,10 Dimethiyl - 1,2, Benzanthracene και την επίδραση ακτινοβολίας. Τα αποτελέσματα που πήραμε μας εκφράζουν τα κύτταρα του δέρματος πειραματόζωων σε επίπεδο πυρήνων αφού η χρωστική μας σχετίζεται με το πλεκτονομικό σύμπλοκο χρωματίνης. Σημαντικό ρόλο στην αξιολόγηση παίζει το μόριο της φωσφοροβολφραμικού οξέος, το οποίο είναι σχετικά μεγάλων διαστάσεων και υφίσταται στερεοχημική παρεμπόδιση από τη συμπυκνωμένη χρωματίνη. Η στερεοχημική παρεμπόδιση οφείλεται κυρίως στο γεγονός ότι τα βασικά φορτία βρίσκονται στο εσωτερικό του συμπλόκου της συμπυκνωμένης χρωματίνης και δύναται να δεσμεύσουν τη χρωστική. Οι πυρήνες που δεν έχουν αντιδράσει με τη χρωστική σημαίνει ότι τα ελεύθερα βασικά φορτία της χρωματίνης είναι ελάχιστα, ενώ σε αυτά που έχει θετική αντίδραση τα ελεύθερα βασικά φορτία είναι αυξημένα. Τα αποτελέσματα της μελέτης μας σχετίζονται με τη λειτουργία του πυρήνα των κυττάρων του δέρματος των οποίων η λειτουργικότητα φαίνεται ότι έχει μειωθεί έντονα, αφού μορφολογικά δείχνουν ότι η χρωματίνη έχει συμπυκνωθεί. Η συμπύκνωση της χρωματίνης σημαίνει ότι η λειτουργικότητα των κυττάρων έχει μειωθεί. Παρόμοια αποτελέσματα συμπεραίνονται και από τη μέθοδο νιτρικού αργύρου, αφού αυτή η μέθοδος εκφράζει τα ελεύθερα βασικά φορτία των ιστονών. Η μελέτη των βιοψιών δείχνει ότι τα ελεύθερα φορτία των ιστονών αυξάνονται αισθητά στις βιοψίες που έχει επιδράσει το καρκινογόνο όπως φαίνεται στις αντίστοιχες ηλεκτρονιογραφίες και όπως εκφράζονται από το ιστόγραμμα. Η αλλαγή στη λειτουργική διαδικασία των κυττάρων εκφράζεται και μέσω του ανοσοφθορισμού που μελετήσαμε τις βιοψίες όλων των πειραματόζωων. Η αλλαγή της λειτουργικότητας των κυττάρων εκφράζεται από το γεγονός ότι η πρωτεΐνη 67 ΡΚ που βρίσκεται στην επιφάνεια των κυττάρων. Η ποσότητα της πρωτεΐνης αυτής φαίνεται να μειώνεται αισθητά και ίσως αλλάζει η στερεοδιάταξή της, αφού στα κύτταρα των βιοψιών μετά από ακτινοβόληση εμφανίζεται ο φθορισμός υπό μορφή κόκκων. Η μεθοδολογία του φθορισμού όπως είναι γνωστό είναι ακριβής και τούτο φαίνεται ότι η πρωτεΐνη που μελετάμε δεν βρίσκεται σε όλα τα κύτταρα και αυτά δεν εμφανίζουν φθορισμό όπως εκφράζονται από τις αντίστοιχες φωτογραφίες. Τέλος η μελέτη μας εκφράζει τη διαφορική λειτουργικότητα των πυρήνων μετά την επίδραση της ακτινοβολίας, αφού βέβαια έχει επιδράσει το καρκινογόνο. Η διαφορική λειτουργικότητα των πυρήνων και πυρηνίσκων εκφράζετε σε κυτταρικό και μοριακό επίπεδο αφού η ακτινοβολία έχει επιδράσει στο σύμπλεγμα γενετικού υλικού και νουκλεοπρωτεϊνών.